Page:Beowulf (Wyatt).djvu/35

Rh

þegn Hrōðgāres,þrymmum cwehte mægen-wudu mundum,meþel-wordum frægn: “Hwæt syndon gēsearo-hæbbendra byrnum werede,þe þus brontne cēol ofer lagu-strǣtelǣdan cwōmon, hider ofer holmas[hringed-stefnan]? Ic wæs ende-sǣta,ǣg-wearde hēold, þē on land Denalāðra nǣnig mid scip-hergesceðþan ne meahte. Nō hēr cūðlīcorcuman ongunnon lind-hæbbende;ne gē lēafnes-word gūð-fremmendragearwe ne wisson, māga gemēdu.Nǣfre ic māran geseah eorla ofer eorþan,ðonne is ēower sum, secg on searwum;nis þæt seld-guma wǣpnum geweorðad,næfne him his wlite lēoge, ǣnlīc an-sȳn.Nū ic ēower sceal frum-cyn witan,ǣr gē fyr *heonan, lēas[e] scēaweras,on land Dena furþur fēran.Nū gē feor-būend, mere-līðende,mīn[n]e gehȳrað ān-fealdne geþōht;ofost is sēlest tō gecȳðanne,hwanan ēowre cyme syndon.”